katariina käsitöö
22 September 2014
Kujunes jälle nii, et kui Annile, siis roosa ja pitsiline.
Seda kleiti hakkasin heegeldama juba aasta alguses. Esiti pidi sellest tulema Chanel-stiilis lihtne tihedas "koes" kleit, ilma pitsi-satsita. Ülesse vaid nööbirida ja võib-olla ette ka taskud. Otsisin isegi välja 1975. aasta Nõukogude Naise mustrilehe, kus olid vajalikud mustrid-lõiked. Mõte oli teha kleit, millele voodrit ei pea alla panema.
Niisiis heegeldasingi alt ülesse kahe eri tooni roosa puuvillase niidiga. Kui olin kaenla alla jõudnud, sain aru, et mul ei jagu ühte lõnga. Otsisin siit-sealt, aga vajalikku lõngatokki ma ühestki poest ei leidnud. No ega siin midagi imestada polegi, sest need lõngad ostsin juba 3-4 aastat tagasi.
Küll aga sain juurde seda teist lõnga. Ja just sellepärast tegin oma plaanid ümber. Tehtud tööst harutasin pool üles, kavandasin kleidile ühevärvilised vahepitsid ja alla uhke äärepitsi. Aga suurema pinna jätsin tihedaks, nii et voodrit ikkagi õmblema ei pidanud
Lõngad:
Tumedam vanaroosa: Red Heart, Soft Cotton (100% puuvill, 50g/160m), mida kulus u 120 grammi.
Heleroosa: Red Heart, Cotton Mix (50% puuvill, 50% akrüül, 50g/150m), mida kulus u 100 grammi.
Heegelnõel nr 3.
Ann tahtis kindlasti oma Barbiga koos pildile jääda: